tid for leserbrev: - Pondus
tid for leserbrev:
Skriv innlegg, vinn abonnement!
God formuleringsevne og hard hud? Vi trenger deg.
En av sidene som vi koser oss mest med å lage i Pondus (foruten tegneseriesidene, lederen, artiklene og reklamen), er siden med leserinnlegg. Lesere sender inn mer eller mindre velformulerte spørsmål og blir strøket mothårs av en viss nettredaktør med kull i hjertet og bek i kaffekoppen. Det kan gjerne bli litt ugly, men det er alltid underholdende lesning. Dersom du føler du har et spørsmål, eller en kommentar, vil vi gjerne ha mail fra deg. Men det lyt skje fort. En liten fugl har bæsjet meg på skulderen og hvisket meg i øret at du må sende din mail, slik at vi har den førstkommende tirsdag. Så da vet du hva du har å gjøre denne helgen. Glem alt som skjer utendørs og skru av telefonen. Du har en jobb å gjøre. Skriv til oss om ting du måtte ha på hjertet, unntatt kolesteroll. Det skader ikke om spørsmålet er litt Pondus-orientert, selv om det ikke er noe eplemust. Skriv kort, og ikke bli sur om svaret kanskje blir litt... eh heh... fremoverlent. Og for at alle skal være sikre på når vi må ha mailen, så gjentar vi dagen med store bokstaver. Og som bonus legger vi til datoen: Tirsdag 6. september må vi ha ditt leserbrev! Send ditt leserbrev til den øverste emailadressen på denne siden. Husk å skrive Innlegg i subjectfeltet, og navn og adresse - i tillegg til selve innlegget i hovedfeltet. Ære og berømmelse, og et årsabonnement kan bli ditt! Dersom du har lyst til å få deg et årsabonnement uten å bli vingestekket av RedakTom, kan det lett ordnes. Bestill ditt Pondus-abonnement her!